ناس کورد –
عەبدولوەهاب ساعدى یەکێک لە فەرماندە دیارەکانى پێشووى دژە تیرۆرى عێراق چووە ڕیزی خۆپیشاندەرانەوە.
.
شەوی ڕابردوو، سێشەممە، 30ی ئەیلولی 2019، فەریق عەبدولوەهاب ساعدی کە مانگى ڕابردوو لەلایەن عادل عەبدولمەهدییەوە دوخرایەوە بۆ وەزارەتى بەرگرى، چووە ڕیزی خۆپیشاندەرانی بەغداوە و لەنزیک گۆڕەپانی تەحریر پاڵپشتی خۆی بۆ خۆپیشاندەران دەربڕی.
.
بەپێی چەند وێنە و ڤیدیۆیەک کە لەتۆڕە کۆمەڵایەتییەکان بڵاوکراوەتەوە، درەنگانی شەوی رابردوو لە ناوەڕاستی بەغدا ساعدی بەشداری لە شكاندنی بریارى قەدەغەی هاتوچۆدا كردووە و لەگەڵ خۆپیشاندەران لە گەڕەكی زەیتونە وێنەی گرتووە، هەروەها ئاڵایەکی عێراقیشی لە ملکردووە.
عاجل | ⭕️الفريق عبدالوهاب الساعدي ، يزور المتظاهرين الآن في منطقة زيونة .
Gepostet von عشاق الاغاني العراقية am Dienstag, 29. Oktober 2019
بەپێی وتەی چالاكوانان و خۆپشاندەران، بوونی ساعدی لەناو خۆپیشاندەران پاڵپشتی ناوبراو نیشاندەدات بۆ داواكاری خۆپیشاندەران.
.
ئەمەش دوای ئەوە دێت کە دوێنێ، سێشەممە، 30ی ئەیلولی 2019 موقتەدا سەدر سەرۆکی ڕەتی سەدر لەدوای گەڕانەوەی لە ئێران ڕاستەوخۆ گەڕایەوە بۆ نەجەف و بەشداری خۆپیشاندانەکانی کرد و بەفەرمی داوای لە هادی عامریش کرد لە خۆی ئامادە بکات بۆ ئەوەی پێکەوە کار بۆ لادانی عادل عەبدولمەهدی سەرۆک وەزیرانی عێراق بکەن.
.
عەبدولوەهاب ساعیدی ڕۆڵێکی گەورەی هەبوو لە جەنگی داعشدا و مانگى ڕابردوو رابردوو عادل عەبدولمەهدی دوریخستەوە بۆ وەزارەتی بەرگری و ئەركێكی دیكەی پێ سپارد، ئەوەش ناڕەزایەتی زۆری جەماوەری بە دوای خۆیدا هێنا و یەکێک بوو لە هۆکارە سەرەکییەکانی خۆپیشاندانەکانی عێراق.
— #IraqiRevolution (@IRaqiRev) October 29, 2019